**ΠΑΡΑΡΤΗΜΑ ΙΙ – Ειδική Συγγραφή Υποχρεώσεων [ΥΠΟΧΡΕΩΤΙΚΟ]**

Ανήκει στην με αριθ.17/2021 Διακήρυξη του Διεθνούς Πανεπιστημίου της Ελλάδος

με α.α.ΕΣΗΔΗΣ:

ΕΙΔΙΚΗ ΣΥΓΓΡΑΦΗ ΥΠΟΧΡΕΩΣΕΩΝ

ΒΑΣΙΚΟΙ ΚΑΙ ΕΙΔΙΚΟΙ ΟΡΟΙ – ΥΠΟΧΡΕΩΣΕΙΣ ΑΝΑΔΟΧΟΥ ΕΠΙ ΠΟΙΝΗ ΑΠΟΚΛΕΙΣΜΟΥ

Απαραίτητη προϋπόθεση για την περαιτέρω αξιολόγηση των προσφορών αποτελεί η αποδοχή και εκπλήρωση των παρακάτω βασικών και ειδικών όρων εκ μέρους των υποψηφίων αναδόχων, τους οποίους πρέπει να λάβουν υπόψη τους κατά τη σύνταξη της προσφοράς τους και να υποβάλλουν συμπληρωμένο το παρακάτω πίνακα επί ποινή αποκλεισμού, συμπληρωμένο και ψηφιακά υπογεγραμμένο στο (υπο)φάκελο Δικαιολογητικά Συμμετοχής λαμβάνοντας υπόψη τις ακόλουθες επεξηγήσεις/οδηγίες:

1.Στη στήλη «ΑΠΑΙΤΗΣΗ» όπου έχει συμπληρωθεί η λέξη «ΝΑΙ», σημαίνει ότι είναι ρητός όρος της διακήρυξης και υποχρεωτικός για τον υποψήφιο Ανάδοχο.

2.Στη στήλη «ΑΠΑΝΤΗΣΗ» σημειώνεται η απάντηση του υποψήφιου Αναδόχου που έχει τη μορφή ΝΑΙ/ΟΧΙ εάν αποδέχεται τον όρο, και κατά περίπτωση εάν το αντίστοιχο δικαιολογητικό που ζητείται υποβάλλεται ή όχι.

3.Στη στήλη «ΠΑΡΑΠΟΜΠΗ» θα καταγραφεί από τον υποψήφιο Ανάδοχο το αντίστοιχο κεφάλαιο ή ενότητα του «(υπό)φακέλου Δικαιολογητικών Συμμετοχής-Τεχνική Προσφορά» στο οποίο περιλαμβάνεται η αποδοχή του όρου, και κατά περίπτωση το απαιτούμενο δικαιολογητικό που κατατίθεται.

|  |  |  |  |  |
| --- | --- | --- | --- | --- |
| α/α | ΒΑΣΙΚΟΙ KAI ΕΙΔΙΚΟΙ ΟΡΟΙ – ΥΠΟΧΡΕΩΣΕΙΣ ΑΝΑΔΟΧΟΥ | ΑΠΑΙ ΤΗΣΗ | ΑΠΑΝΤΗΣΗ | ΠΑΡΑΠΟΜΠΗ |
| 1 | Η συμμετοχή στο διαγωνισμό γίνεται με ευθύνη του υποψηφίου, η οποία συνεπάγεται πλήρη αποδοχή εκ μέρους του των όρων της παρούσας διακήρυξης. | ΝΑΙ |  |  |
| 2 | Ο ανάδοχος είναι υποχρεωμένος να συμμορφώνεται με όσα περιγράφονται στο ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης ανά πανεπιστημιούπολη, αναφορικά με το παρεχόμενο προσωπικό και τις παρεχόμενες υπηρεσίες και τη συχνότητα καθαρισμού.  Να αναφερθεί αναλυτικά ο τρόπος συμμόρφωσης. | ΝΑΙ |  |  |
| 3 | Ο ανάδοχος είναι υποχρεωμένος να παράσχει τον εξοπλισμό μηχανικό ή όχι και τα καθαριστικά και αναλώσιμα καθαριότητας σύμφωνα με όσα περιγράφονται στο ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης ανά πανεπιστημιούπολη.  Να αναφερθεί αναλυτικά ο τρόπος συμμόρφωσης. | ΝΑΙ |  |  |
| 4 | Το προσωπικό θα πρέπει να είναι ασφαλισμένο στο ΙΚΑ. Αλλοδαποί μπορούν να εργάζονται μόνον εφόσον έχουν τις απαραίτητες άδειες παραμονής και εργασίας στην Ελλάδα και είναι ασφαλισμένοι στο ΙΚΑ. Σε περίπτωση που διαπιστώνεται ακαταλληλότητα του απασχολούμενου προσωπικού, ο εργολάβος είναι υποχρεωμένος να προβαίνει στην αντικατάστασή του, σύμφωνα με τις υποδείξεις του Πανεπιστημίου | ΝΑΙ |  |  |
| 5 | Οι οικονομικοί φορείς πρέπει να τηρούν τις υποχρεώσεις τους που απορρέουν (άρθρο 18 παρ.2 Ν.4412/2016) από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α' του Ν.4412/2016 (ΦΕΚ 147/τ.Α’). Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση των δημοσίων συμβάσεων και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητας τους.  **Η αθέτηση της ανωτέρω υποχρέωσης συνιστά σοβαρό επαγγελματικό παράπτωμα του οικονομικού φορέα κατά την έννοια της παρ. 6 του άρθρου 73, κατά τα ειδικότερα οριζόμενα στις κείμενες διατάξεις. Ειδικά, κατά τη διαδικασία σύναψης δημόσιας σύμβασης παροχής υπηρεσιών καθαρισμού, ως σοβαρό επαγγελματικό παράπτωμα νοούνται ιδίως τα προβλεπόμενα στην περίπτωση γ' της παρ, 2 του άρθρου 68 του ν. 3863/2010 (ΦΕΚ 115/τ.Α’).**  **Ειδικά στις συμβάσεις παροχής υπηρεσιών καθαρισμού ή φύλαξης, περιλαμβάνονται, επιπλέον του όρου του πρώτου εδαφίου, και τα στοιχεία που αναφέρονται στις περιπτώσεις α΄ έως στ΄ της παρ. 1 του άρθρου 68 του ν. 3863/2010 (Α΄ 115), όπως εκάστοτε ισχύει, καθώς και ο ειδικός όρος της παραγράφου 3 του ίδιου άρθρου.** | ΝΑΙ |  |  |